ממאדו סאר

**ממאדו סאר** (בצרפתית: **Mamadou Sarr**; נולד ב-29 באוגוסט 2005) הוא כדורגלן סנגלי יליד צרפת המשחק בעמדת הבלם בצ'לסי מהפרמייר ליג ובנבחרת סנגל.

## קריירה מוקדמת
ממאדו סאר נולד ב-29 באוגוסט 2005 במרטיג שבחבל פרובאנס-אלפ-קוט ד'אזור בצרפת. והוא בנו של כדורגלן העבר הסנגלי פפה סאר שייצג בעבר את נבחרת סנגל.  סאר בילה את רוב ילדותו בלאנס, בעקבות אביו ששיחק בלאנס המקומית. הוא החל את קריירת הכדורגל שלו באטואל ספורטיב דה סן לורן בלנז'י, לפני שהצטרף בשנת 2012 לאקדמיה של לאנס בה שיחק אביו.  לאחר מכן בשנת 2018 עבר לאקדמיה של אולימפיק ליון. ובמהלך עונת 2021/2022, בגיל 16 בלבד, הוא הפך לשחקן הרכב בקבוצת ליון עד גיל 19.

## קריירת מועדונים

### ליון
ב-27 במאי 2023, ערך סאר את הופעת הבכורה שלו בקבוצה הבוגרת של ליון בניצחון של הקבוצה 3–0 על ריימס במסגרת הליגה הצרפתית. 

ב-18 בינואר 2024, הושאל סאר לר.ו.ד. מולנבק מליגת העל הבלגית עד לתום העונה, במולבנק שותף סאר ב-10 משחקים, עם זאת הוא לא הצליח לסייע לקבוצה במאבקיה להישאר בליגת העל, והקבוצה ירדה ליגה בסיום העונה.

### שטרסבורג
ב-22 באוגוסט 2024, חתם סאר על חוזה ל-5 שנים בשטרסבורג מהליג 1 ששילמה תמורתו לליון  10 מיליון אירו. ב-21 בספטמבר 2024, ערך סאר את הופעת הבכורה שלו במדי שטרסבורג בתיקו 3–3 עם ליל בליגה. במהלך העונה הפך לשחקן הרכב קבוע בקבוצה ושותף ב-28 משחקים בכל המסגרות. 

### צ'לסי
ב-9 ביוני 2025, לאחר העונה המרשימה בשטרסבורג, חתם סאר על חוזה לשמונה שנים בצ'לסי מהפרמייר ליג. ב-25 ביוני 2025, הוא ערך את הופעת הבכורה שלו בצ'לסי בניצחון 3–0 על ES טוניס בשלב הבתים של גביע העולם למועדונים, וזכה עם המועדון בטורניר. עם זאת, ב-1 באוגוסט 2025, הודיעה צ'לסי כי סאר יושאל בחזרה לשטרסבורג עד לתום העונה. סאר פתח את עונת 2025/2026 בשטרסבורג, הוא שיחק 15 משחקים בליגה, ועוד שלושה בקונפרנס ליג. אולם ב-2 בפברואר 2026, למרות שחוזה ההשאלה המקורי היה עד תום עונת 2025/2026, צ'לסי השיבה את סאר מההשאלה. ב-13 בפברואר 2026, ערך סאר בכורה מחודשת בצ'לסי ואף פתח לראשונה בהרכב הקבוצה בניצחון 4–0 על האל סיטי בסיבוב הרביעי של הגביע האנגלי.  ב-21 בפברואר ערך סאר הופעת בכורה בפרמייר ליג בתיקו 1–1 של צ'לסי מול ברנלי. ב-1 במרץ 2026, פתח סאר לראשונה בהרכב הקבוצה בליגה, בהפסד 1–2 לארסנל.

## קריירה בינלאומית
סאר, נולד בצרפת להורים מסנגל. והוא ייצג את נבחרת צרפת בגילים הצעירים. בשנת 2022 היה סאר שחקן הרכב בנבחרת צרפת עד גיל 17 שזכתה באליפות אירופה בכדורגל עד גיל 17 שנערכה בישראל. 

בנובמבר 2025, זומן סאר לסגל נבחרת סנגל לקראת משחק ידידות נגד קניה.  סאר ערך את הופעת הבכורה שלו במשחק זה שנערך ב-18 בנובמבר 2025 ונגמר בתוצאה 8–0 לטובת סנגל. ב-19 בדצמבר 2025, בקשתו לעבור לייצג את נבחרת סנגל אושרה רשמית על ידי פיפ"א. והוא זומן לסגל נבחרת סנגל לקראת גביע אפריקה לאומות 2025. ב-18 בינואר 2026, הוא פתח ושיחק את מלוא 120 הדקות בגמר בו ניצחה סנגל את מרוקו 1–0 לאחר הארכה וזכה עם סנגל בטורניר. 

## סטטיסטיקות קריירה

### מועדונים
מעודכן ל-1 במרץ 2026

### נבחרת
מעודכן ל-18 בינואר 2026

## תארים

### מועדונים
**צ'לסי**

* גביע העולם למועדונים: 2025

### נבחרת
**צרפת**

* אליפות אירופה בכדורגל עד גיל 17: 2022

**סנגל**

* גביע אפריקה לאומות: 2025 

## קישורים חיצוניים

## הערות שוליים

קטגוריה:כדורגלנים סנגלים
קטגוריה:בלמי כדורגל סנגלים
קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני אולימפיק ליון
קטגוריה:כדורגלני ר.ו.ד. מולנבק
קטגוריה:כדורגלני שטרסבורג
קטגוריה:כדורגלני צ'לסי
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2025
קטגוריה:ספורטאים צרפתים באנגליה
קטגוריה:ספורטאים צרפתים בבלגיה
קטגוריה:סנגלים שנולדו ב-2005
קטגוריה:צרפתים שנולדו ב-2005
קטגוריה:דפים עם תרגומים שלא נסקרו